Lesena gugalnica so sanje marsikaterega malčka. Gugalnice so poleg toboganov med najbolj priljubljenimi otroškimi igrali. Da pa bi zagotovili varno igranje na vašem domačem dvorišču, si zagotovite kakovostno in varno izdelano leseno gugalnico. Več o tem tukaj >
Lesene gugalnice so lahko enojne, dvojne, trojne ali celo takšne za več otrok hkrati. Vključujejo plezalno vrv, plezalno steno ali plezalno lestev in tudi tobogan. Možnosti je ogromno. Od izbora, zahtevnosti oziroma velikosti same gugalnice pa je odvisna tudi cena. Prav tako na ceno vpliva tudi vrsta in kvaliteta uporabljenega materiala.
Cena za enojno gugalnico se giblje nekje okrog 120 evrov. Za dvojno gugalnico boste odšteli malenkost več, cena je približno 140 evrov. V kolikor se odločite za gugalnico z dodatno plezalno vrvjo, boste odšteli okrog 180 evrov. Če pa bo vaša gugalnica vključevala tudi nadvse priljubljeni tobogan bo njen strošek od 300 evrov dalje. Vsaka dodatna aktivnost k vaši gugalnici bo seveda povečala strošek.
Pri gugalnicah lahko izbirate tudi med različnimi sedali. Izbirate lahko med klasičnimi sedali, sedali z opornicami, lesenimi ali plastičnimi sedali. Leseni gugalnici se lahko doda tudi košaro sokol, ki omogoča, da se naenkrat na gugalnici zabava večje število otrok.
Nekoliko manj pogosta je tudi gugalnica z leseno konstrukcijo, ki ima nameščeno gugalno vrv. Slednja omogoča, da se na vrvi guga več otrok hkrati. Na otroških igriščih lahko zasledimo tudi vrtljive gugalnice in previsne gugalnice, ki pa niso tako pogoste med izbiro na domačem dvorišču.
V primerjavi z leseno gugalnico je kovinska gugalnica ob rednem vzdrževanju lahko dlje obstojna. Njena prednost je tudi to, da se jo po potrebi enostavno razstavi, če se jo kadarkoli naveličate. Vendar pa se ob visokih temperaturah močno segreje.
Svetujemo vam leseno gugalnico, ki se ne segreva in je bolj prijetna za uporabo. Lahko jo obarvate z zaščitnim premazom v najljubših barvah vašega malčka. Glede na to, da je lesena gugalnica izpostavljena vremenskih razmeram, vam svetujemo, da jo primerno zaščitite. Ob pravilnem in rednem vzdrževanju bo vašemu malčku dolgo služila za neizmerno zabavo.